Il-Prim Ministru Ingliż David Cameron ħabbar il-pjani aggressivi dwar id-drittijiet u l-benefiċċji li għandhom ikollhom il-barranin immigranti li jgħixu fir-Renju Unit. Il-Prim Ministru Ingliż qal li l-pjani tiegħu se jnaqqsu l-immigrazzjoni u l-abbuż mill-benefiċċji socjali fir-Renju Unit. Qal li dawn se jkunu prijorità assoluta meta, jekk jerga’ jitla’ fil-Gvern is-sena d-dieħla, se jinnegozja l-futur tar-Renju Unit fl-Ewropa. Fost il-mizuri, Cameron irid li l-immigranti jkunu jistgħu jidħlu r-Renju Unit biss jekk ikollhom diġa offerta ta’ xogħol, u jkunu jistgħu jieħdu l-benefiċċji soċjali wara erba’ snin xogħol fil-pajjiż. Il-partit Laburista Ingliż qal li Cameron mhux kredibbli dwar is-suġġett u Nigel Farage tal-UKIP ‘għadu lura’ biex jitwemmen. David Cameron qal li jekk l-Ewropa ma tisimgħux irid li dan il-pjan jitwettaq kollu fir-Renju Unit. Kelliema għall-Kummissjoni Ewropeja qalet li l-ideat tar-Renju Unit se jkunu parti mid-dibattitu Ewropew fuq l-immigrazzjoni. Qal li sta għall-Gvernijiet Nazzjonali li jiġġieldu l-abbużi u l-liġi Ewropeja diġa tippermetti dan basta tiġi mħarrsa.